Emglev Enep-Komintern

An emglev Enep-Komintern,(alamaneg: Antikominternpakt; italianeg: Patto anticomintern; japaneg: 防共協定, Bōkyō kyōtei) end ofisiel an Emglev a-enep ar gomunouriezh etrebroadel(alamaneg: Abkommen gegen die Kommunistische Internationale; japaneg: 共産「インターナショナル」ニ対スル協定, Kyōsan "intānashonaru" ni taisuru kyōtei) a oa un emglev enepkomunour sinet etre Alamagn nazi hag Impalaeriezh Japan d'ar 25 a viz Du 1936 hag ar pal a oa enebiñ ouzh ar gomunouriezh etrebroadel (Komintern). Sinet e oa bet gant ministr an aferioù estren alaman Joachim von Ribbentrop ha kannadour Japan en Alamagn Kintomo Mushanokōji. Italia a oa bet o tont e-barzh an emglev e 1937 (a-raok e oa bet o sinañ an emglev italian-soviedel gant ar pal enebiñ ouzh Hitler evit ul lodenn), met sellet a reer ouzh ar vro-se evel pa vije bet un ezel abaoe krouidigezh an emglev. Spagn hag Hungaria a oa bet ouzhpennet e 1939. Broioù all a oa bet ouzhpennet e-kerzh an Eil Brezel-bed.

Japaniz o devoa gwelet an emglev enep-Komintern evel un harp a-enep an Unvaniezh Soviedel, hag evel-se e oa bet gwelet gant Soviediz ivez. Ur protokol kuzh a oa stag ouzh an emglev ofisiel hag a resisae ur politikerezh unvan etre Japan hag Alamagn a-enep an URSS end-eeun.

Goude miz Eost 1939, Japan a oa bet o pellaat diouzh Alamagn goude sinadur an Emglev Molotov-Ribbentrop. Goude an Emglev enep-Komintern e oa bet unan nevez e miz Gwengolo 1940 anvet an Emglev Trifennek, hag a selle ouzh Stadoù-Unanet Amerika evel an dañjer brasañ, brasoc'h evit na oa an URSS (memes ma oa ivez ul lodenn eus an emglev a-enep URSS) ; a-benn miz Kerzu 1941, e gwirionez, ne dalveze ket ken. An emglev Enep-Komintern a voe adnevesaet e miz Du 1941 ha neuze e voe gwelet izili nevez o sinañ. An Trede Reich a wele  sinadur an Emglev-se evel un test "uhel a lealded".

An emglev a oa echuet gant fin an Eil Brezel-bed.
 Notennoù ha daveennoù 

Rummad:Eil Brezel-bed
Rummad:Emglevioù etrebroadel ar bloavezhioù 1930
Rummad:Emglevioù etrebroadel ar bloavezhioù 1940
Rummad:Feurioù-emglev sinet gant Alamagn
Rummad:Feurioù-emglev sinet gant URSS
Rummad:Feurioù-emglev sinet gant Impalaeriezh Japan
Rummad:Feurioù-emglev sinet gant Rouantelezh Italia
Rummad:Enepkomunouriezh